proxectonos/corpus_dominio_legal_administrativo_tmp huggingface dataset:
DECRETO 256/2007, do 20 de decembro, polo que se aproba o escudo do Concello de Laza (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2008

O Concello de Laza (Ourense) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día vinte de decembro de dous mil sete,
DISPOÑO:
Artigo único.-Aprobar o escudo do Concello de Laza, que figura como anexo, organizado do seguinte xeito:
En campo de azur unha máscara de peliqueiro de prata coas borlas, pel e coloretes de gules e a mitra perfilada do mesmo, sinistrada dunha cruz de Santiago de gules e campaña cargada de ondas de azur e prata; bordura de sabre cunha cadea de ouro. Timbrado de coroa real pechada.
Santiago de Compostela, vinte de decembro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00700D004P008.PDF"
CORRECCIÓN de erros.-Decreto 65/2007, do 12 de abril, polo que se aproba a oferta de emprego público correspondente a prazas de persoal funcionario e laboral da Administración da Comunidade Autónoma de Galicia para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2008

Advertido un erro no devandito decreto, publicado no Diario Oficial de Galicia nº 72, do 13 de abril de 2007, cómpre facer a seguinte corrección:
-Na páxina 5.895, no anexo do decreto, a referencia que figura na epígrafe I.B.2. á «escala de inspección urbanística (grupoA)», debe figurar na epígrafe II.1; e a relativa á «escala de subinspección urbanística (grupo B)», debe figurar na epígrafe II.2.
DECRETO 257/2007, do 20 de decembro, polo que se aproba a bandeira do Concello de Laza (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2008

O Concello de Laza considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día vinte de decembro de dous mil sete,
DISPOÑO:
Artigo único.-Aprobar a bandeira do Concello de Laza, que figura como anexo, organizada do seguinte xeito:
Pano de branco cunha máscara de peliqueiro coa mitra perfilada de vermello e as borlas, pel e coloretes de vermello; e de vermello pano da parte baixa delimitada desde o centro da base da bandeira ata os ángulos de arriba.
Santiago de Compostela, vinte de decembro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00700D005P009.PDF"
ORDE do 28 de decembro de 2007 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 15/01/2008

O Decreto 164/2005, do 16 de xuño, crea o rexistro telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o rexistro telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño (procedementos para os que está habilitado o rexistro telemático da Xunta de Galicia) e quedan, pois, habilitados cos efectos previstos no seu artigo 5.1º, os seguintes procedementos:
-MR239M: solicitude de pagamentos adicionais á produción de carne de vacún de calidade recoñecida oficialmente.
-MR241C: solicitude á reserva nacional de dereitos do réxime de pagamento único.
-MR450A: axudas agroalimentarias.
-MR450B: axudas de benestar animal.
-MR450C: contrato de explotación sustentable.
2. Os procedementos para a tramitación electrónica estarán dispoñibles no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de decembro de 2007.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 18 de decembro de 2007, da Dirección Xeral de Recursos Mariños, pola que se abre o prazo de presentación de solicitudes para a inscrición no censo de embarcacións autorizadas a pescar na reserva mariña de interese pesqueiro Os Miñarzos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/01/2008

O Decreto 87/2007, do 12 de abril, polo que se crea a reserva mariña de interese pesqueiro Os Miñarzos, define aqueles elementos esenciais que determinan o funcionamento da reserva, como unha ferramenta de xestión dos recursos cunha filosofía participativa do sector nela.
Así o seu artigo 7, no cal se establecen as condicións de acceso, establece que será necesario que as embarcacións estean inscritas nun censo específico de embarcacións autorizadas para poder realizar as actividades da pesca marítima profesional coas artes e aparellos tradicionalmente utilizados na zona: anzois, nasas, enmalle, a pesca da centola con gancho, conforme as normas que regulamentariamente se establezan e nas modalidades tradicionalmente autorizadas.
Finalmente, a Orde do 27 de novembro de 2007, pola que se regula o uso e xestión da reserva mariña de interese pesqueiro Os Miñarzos define no seu artigo 3 o procedemento que se seguirá para a elaboración do censo de embarcacións autorizadas.
Así pois, para dar cumprimento ao anteriormente exposto dispoño,
1. Prazo de presentación de solicitudes.
O prazo de presentación de solicitudes para a inscrición no censo de embarcacións autorizadas para poder realizar as actividades da pesca marítima profesional na reserva mariña de interese pesqueiro Os Miñarzos, será dun mes contado desde o día seguinte ao da publicación desta resolución no Diario Oficial de Galicia.
2. Solicitude.
As solicitudes formalizaranse no modelo que se publica como anexo I da Orde do 27 de novembro de 2007, polo que regula o uso e xestión da reserva mariña de interese pesqueiro Os Miñarzos (DOG núm. 236, do 7 de decembro, corrección de erros DOG número 243, do 18 de decembro).
Presentaranse no rexistro da Consellería de Pesca e Asuntos Marítimos ou en calquera dos lugares previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, xunto coa copia do DNI da persoa que asine a solicitude.
Contra esta resolución, que non esgota a vía administrativa, poderá interpoñerse recurso de alzada no prazo dun mes, contado desde o día seguinte ao da súa notificación, ante a conselleira de Pesca e Asuntos Marítimos, de conformidade co disposto nos artigos 114 e 115 da Lei 30/1992, do 26 de novembro, do réxime xurídico das administracións públicas e do procedemento administrativo común.
Santiago de Compostela, 18 de decembro de 2007.
Antonio García Elorriaga
Director xeral de Recursos Mariños
ORDE do 28 de decembro de 2007 pola que se declara de interese galego a Fundación USC-Deportiva e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 11/01/2008

Con data do 18 de decembro de 2007 foi publicada no Diario Oficial de Galicia a Orde da Consellería de Presidencia, Administracións Públicas e Xustiza do 7 de decembro de 2007 pola que se clasifica de interese deportivo a Fundación USC-Deportiva, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción, incentivo e desenvolvemento da actividade físico-deportiva universitaria, preferentemente na Comunidade Autónoma galega.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación USC-Deportiva xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación USC-Deportiva no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-A dita fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 28 de decembro de 2007.
Ánxela Bugallo Rodríguez
Conselleira de Cultura e Deporte
DECRETO 3/2008, do 10 de xaneiro, polo que se nomea reitor magnífico da Universidade da Coruña o profesor doutor José María Barja Pérez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/01/2008

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da comunidade autónoma.
Pola súa banda, os estatutos da Universidade da Coruña, aprobados polo Decreto 10/2004, do 13 de maio, modificados polo Decreto 194/2007, do 11 de outubro, dispoñen, no seu artigo 35, que o reitor será elixido pola comunidade universitaria e nomeado pola Xunta de Galicia.
Recibida na Consellería de Educación e Ordenación Universitaria a certificación da Universidade da Coruña na que consta que, celebradas as eleccións a reitor o pasado 4 de decembro de 2007, José María Barja Pérez foi proclamado definitivamente como candidato electo o día 14 de decembro de 2007, en cumprimento do disposto legalmente procede ao oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade da Coruña, por proposta da conselleira de Educación e Ordenación Universitaria e logo de deliberación do Consello da Xunta de Galicia na súa reunión do día dez de xaneiro de dous mil oito,
DISPOÑO:
Artigo único.-Nomear reitor magnífico da Universidade da Coruña o profesor doutor José María Barja Pérez.
Santiago de Compostela, dez de xaneiro de dous mil oito.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
RESOLUCIÓN conxunta do 21 de decembro de 2007, do Instituto Galego de Consumo e da Consellería de Educación e Ordenación Universitaria, pola que se publica a concesión de premios aos carteis elaborados polas escolas de arte e bacharelatos artísticos que teñan como tema o consumo e as novas tecnoloxías, convocados pola Resolución do 24 de setembro de 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/01/2008

Pola Resolución do 24 de setembro de 2007 (DOG nº 193, do xoves 4 de outubro ), o Instituto Galego de Consumo e a Consellería de Educación e Ordenación Universitaria convocaron un concurso de premios dirixido a premiar os mellores carteis que tivesen como tema o consumo e as novas tecnoloxías. Vista a proposta do xurado, efectuada segundo o disposto no artigo 14 da Resolución do 24 de setembro de 2007,
RESOLVO:
Facer pública a concesión dos premios aos carteis presentados conforme a Resolución do 24 de setembro de 2007, que se relacionan no anexo desta resolución.
Santiago de Compostela, 21 de decembro de 2007.
Emilio Nogueira Moure	 Laura Elena Sánchez Piñón
Presidente do Instituto Galego	Conselleira de Educación
e de Consumo	 Ordenación Universitaria
ANEXO
Modalidade A: escolas de arte
Primeiro premio:
Autoras: Alba Varela González, María Roade Fontenla, Andrea Alonso Carrasco.
Centro: Escola de Arte e Superior de Deseño Ramón Falcón de Lugo.
Dotación: 1.400 euros.
Segundo premio:
Autor: Borja Portela Bernárdez.
Centro: Escola de Arte e Superior de Deseño Ramón Falcón de Lugo.
Dotación: 900 euros.
Terceiro premio:
Autor: Telmo Cendán Criado.
Centro: Escola de Arte e Superior de Deseño Ramón Falcón de Lugo.
Dotación: 700 euros.
Modalidade B: bacharelatos artísticos
Primeiro premio:
Autora: Rita Couso Costas.
Centro: IES María Soliño.
Dotación: 1.400 euros.
Segundo premio:
Autor: Alfonso Carreño Paz.
Centro: IES Praia da Barraña.
Dotación: 900 euros.
Terceiro premio:
Autora: Marta Brión Lustres.
Centro: IES Praia da Barraña.
Dotación: 700 euros.
CONFLITO positivo de competencia 9061-2007.
TRIBUNAL CONSTITUCIONAL — I. DISPOSICIÓNS XERAIS — 18/01/2008

O Pleno do Tribunal Constitucional, por providencia do 12 de decembro actual, admitiu a trámite o conflito positivo de competencia número 9061-2007, promovido pola Xunta de Galicia, en relación co Real decreto 1028/2007, do 20 de xullo, polo que se establece o procedemento administrativo para a tramitación das solicitudes de autorización de instalacións de xeración eléctrica no mar territorial.
Madrid, 12 de decembro de 2007.
Herminia Palencia Guerra
Secretaria de Xustiza do Pleno
RESOLUCIÓN do 4 de xaneiro de 2008 pola que se lles dá publicidade ás axudas concedidas ao abeiro da Orde do 23 de abril de 2007 pola que se convocaban axudas a entidades de interese colectivo.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/01/2008

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 18 da Orde do 23 de abril de 2007 pola que se convocan axudas a entidades de interese colectivo, procédese á publicación das axudas concedidas ao abeiro da citada orde.
Finalidade da axuda: realización de actividades de fomento e promoción da organización sectorial e de formación dos asociados das entidades de interese colectivo de ámbito provincial, autonómico ou nacional, con implantación en Galicia.
Norma reguladora: Orde do 23 de abril de 2007 pola que se convocan axudas a entidades de interese colectivo (DOG nº 83, do 30 de abril).
Aplicación orzamentaria: 14.01.721A.481.0 dos orzamentos xerais da Comunidade Autónoma de Galicia para o ano 2007.
Crédito orzamentario: 413.206,30 euros.
Santiago de Compostela, 4 de xaneiro de 2008.
Carmen Gallego Calvar
Conselleira de Pesca e Asuntos Marítimos
Ver referencia pdf "01600D002P011.PDF"
CORRECCIÓN de erros.-Orde do 26 de decembro de 2007 pola que se regula a xestión da renda básica de emancipación dos mozos na Comunidade Autónoma de Galicia.
CONSELLERÍA DE VIVENDA E SOLO — I. DISPOSICIÓNS XERAIS — 22/01/2008

Advertido un erro no modelo de solicitude que se publicou como anexo da mencionada orde no Diario Oficial de Galicia nº 3, do 4 de xaneiro de 2008, procede publicar novamente o modelo de solicitude.
Ver referencia pdf "01500D001P005.PDF"
b) NOMEAMENTOS CONSELLERÍA DE CULTURA
E DEPORTE
RESOLUCIÓN do 11 de xaneiro de 2008 pola que se procede á convocatoria para o exercicio 2008, en réxime de concorrencia competitiva, das liñas de axuda das bases reguladoras do Programa de Apoio á Innovación das Pequenas e Medianas Empresas (Programa Innoempresa) en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/01/2008

O Consello de Dirección do Igape, na súa xuntanza do 22 de febreiro de 2007, acordou por unanimidade dos membros asistentes a aprobación das bases reguladoras do Programa de Apoio á Innovación das Pequenas e Medianas Empresas (Programa Innoempresa) en Galicia, publicadas mediante a Resolución do 9 de maio de 2007 (DOG nº 96, do 21 de maio).
Estas bases prevén que as convocatorias de axudas, que conterán en todo caso o prazo de presentación de solicitudes e os créditos asignados a elas, serán aprobadas mediante resolución do director xeral do Igape e publicadas no Diario Oficial de Galicia.
Na súa virtude e de conformidade coas facultades que teño conferidas,
RESOLVO:
Primeiro.-Convócanse, en réxime de concorrencia competitiva, as liñas de axuda das bases reguladoras do Programa de Apoio á Innovación das Pequenas e Medianas Empresas (Programa Innoempresa) en Galicia, publicadas mediante a Resolución do 9 de maio de 2007 (DOG nº 96, do 21 de maio de 2007), cuxo prazo de presentación de solicitudes se abrirá o día seguinte ao da publicación desta resolución no Diario Oficial de Galicia, no caso de coincidir en sábado ou día inhábil en Santiago de Compostela o prazo comezará o día hábil seguinte, e pecharase o 17 de marzo de 2008.
Segundo.-Os créditos dispoñibles para concesións no exercicio 2008 ascenden a 4.500.000 euros, que se aboarán con cargo ás seguintes aplicacións orzamentarias:
-E4/10/02-656700: 2.000.000 .
-E4/10/02-656800: 2.500.000 .
Terceiro.-Á vista do volume das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados e as partidas orzamentarias modificadas mediante resolución publicada para o efecto.
Santiago de Compostela, 11 de xaneiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
CORRECCIÓN de erros.-Orde do 19 de decembro de 2007 pola que se establecen as bases que regulan, para o exercicio do ano 2008, as axudas e subvencións para o fomento do emprego a través dos programas de cooperación, no ámbito de colaboración coas entidades locais e cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria.
CONSELLERÍA DE TRABALLO — III. OUTRAS DISPOSICIÓNS — 16/01/2008

Advertido erro no devandito decreto, publicado do Diario Oficial de Galicia número 6, do mércores 9 de xaneiro de 2008, cómpre facer a oportuna corrección:
Na páxina 483,  na columna dereita, no artigo 29.1º, onde di: «1. As entidades beneficiarias das axudas e subvencións previstas neste capítulo ao abeiro da Orde do 23 de marzo de 2007,», debe dicir: «1. As entidades beneficiarias das axudas e subvencións previstas neste capítulo ao abeiro da Orde do 31 de xaneiro de 2007,».
RESOLUCIÓN do 17 de decembro de 2007 pola que se lles dá publicidade ás axudas concedidas ao abeiro da Orde do 4 de setembro de 2006 pola que se regula a concesión de axudas para compensar os danos sufridos en establecementos mercantís e industriais causados pola vaga de incendios que asolaron Galicia durante os días 4 a 14 de agosto do ano 2006 (Diario Oficial de Galicia número 171, do 5 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 16/01/2008

Con data do 5 de setembro de 2006 publicouse a Orde do 4 de setembro de 2006 pola que se regula a concesión de axudas para compensar os danos sufridos en establecementos mercantís e industriais causados pola vaga de incendios que asolaron Galicia durante os días 4 a 14 de agosto do ano 2006.
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da dita orde.
Santiago de Compostela, 17 de decembro de 2007.
P.D. (31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "01100D004P018.PDF"
RESOLUCIÓN do 17 de decembro de 2007 pola que se lle dá publicidade ás axudas concedidas ao abeiro da Orde do 14 de decembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de novembro de 2006 (Diario Oficial de Galicia número 240, do 15 de decembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/01/2008

Con data do 15 de decembro de 2006 publicouse a Orde do 14 de decembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de novembro de 2006.
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da dita orde.
Santiago de Compostela, 17 de decembro de 2007.
P.D. (Orde 31-1-2006; DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "01000D004P007.PDF"
Ver referencia pdf "01000D005P011.PDF"
RESOLUCIÓN do 17 de decembro de 2007 pola que se lle dá publicidade ás axudas concedidas ao abeiro da Orde do 28 de novembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de outubro de 2006 (Diario Oficial de Galicia número 231, do 30 de novembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 15/01/2008

Con data do 30 de novembro de 2006 publicouse a Orde do 28 de novembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de outubro de 2006.
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da dita orde.
Santiago de Compostela, 17 de decembro de 2007.
P.D. (31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "01000D002P005.PDF"
Ver referencia pdf "01000D004P007.PDF"
ORDE do 16 de xaneiro de 2008 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 21/01/2008

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, (procedementos para os cales está habilitado o Rexistro Telemático da Xunta de Galicia), e quedan pois, habilitados cos efectos previstos no seu artigo 5.1º, os seguintes procedementos:
*PR 861A Subvencións a entidades sen ánimo de lucro para adquisición de equipamento audiovisual e multimedia.
*PR 861B Subvencións a entidades sen ánimo de lucro para crear medios de información electrónica.
2. Os procedementos para a tramitación electrónica estarán dispoñibles no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de xaneiro de 2008.
José Luis Méndez Romeu
Conselleiro de Presidencia, Administracións Públicas e Xustiza
ORDE do 15 de xaneiro de 2008 pola que se nomean os membros do Comité Galego de Xustiza Deportiva.
CONSELLERÍA DE CULTURA E DEPORTE — II. AUTORIDADES E PERSOAL — 22/01/2008

O Decreto 198/1998, do 25 de xuño, constituíu o Comité Galego de Xustiza Deportiva e estableceu o procedemento de designación dos seus membros, e dispón no seu artigo 4 que tres membros serán designados por proposta da Dirección Xeral para o Deporte e dous elixidos polas federacións deportivas galegas.
En cumprimento do establecido no artigo 9 do citado decreto,
DISPOÑO:
Artigo único.
1. Nomear, por proposta da directora xeral para o Deporte, as seguintes persoas elixidas polas federacións deportivas galegas, como membros titulares do Comité Galego de Xustiza Deportiva:
-Esther Blanco Piay.
-Alberte Xullo Rodríguez Feixoo.
E como membros suplentes:
-Germán Rodríguez Conchado.
-Rafael Tena Núñez.
2. Nomear, por proposta da directora xeral para o Deporte, as seguintes persoas como membros titulares do dito comité:
-Roberto Pérez López.
-Ángel Luis Rebolledo Varela.
-César López Gil Otero.
Santiago de Compostela, 15 de xaneiro de 2008.
Anxela Bugallo Rodríguez
Conselleira de Cultura e Deporte
CORRECCIÓN de erros.-Resolución do 22 de outubro de 2007, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2008, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 24/01/2008

Advertidos erros na devandita resolución, publicada no Diario Oficial de Galicia número 211, do 31 de outubro de 2007, é necesario facer as seguintes correccións:
-No anexo I, provincia da Coruña, na páxina 17.525, onde di: «36. Fene: 21 de febreiro, Mércores de Cinza; 6 de agosto, San Salvador», debe dicir: «36. Fene: 6 de febreiro, Mércores de Cinza; 6 de agosto, San Salvador».
-No anexo I, provincia da Coruña, na páxina 17.525, onde di: «67. Pino, O: 5 de febreiro, Martes de Entroido; 22 de xuño, A Madalena», debe dicir: «67. Pino, O: 5 de febreiro, Martes de Entroido; 22 de xullo, A Madalena».
-No anexo II, provincia de Lugo, na páxina 17.526, onde di: «13. Castroverde: 5 de febreiro, Martes de Entroido; 26 de xullo, Santiago Apóstolo», debe dicir: «13. Castroverde: 5 de febreiro, Martes de Entroido; 24 de xullo, Santiago Apóstolo».
-No anexo III, provincia de Ourense, na páxina 17.528, onde di: «20. Cartelle: 14 de maio, Luns de Pentecostés; 22 de agosto, Virxe do Mundil», debe dicir: «20. Cartelle: 12 de maio, Luns de Pentecostés; 22 de agosto, Virxe do Mundil».
-No anexo III, provincia de Ourense, na páxina 17.528, onde di: «35. Larouco: 9 de setembro, Santa Mª dos Remedios; 13 de decembro, Santa Lucía», debe dicir: «35. Larouco: 8 de setembro, Santa Mª dos Remedios; 12 de decembro, Santa Lucía».
-No anexo III, provincia de Ourense, na páxina 17.528, onde di: «46. Montederramo: 5 de febreiro, Martes de Entroido; 16 de agosto, San Roque», debe dicir: «46. Montederramo: 5 de febreiro, Martes de Entroido; 14 de agosto, San Roque».
-No anexo III, provincia de Ourense, na páxina 17.529, onde di: «79. Trasmiras: 12 de febreiro, Martes de Entroido; 24 de xuño, San Xoán», debe dicir: «79. Trasmiras: 5 de febreiro, Martes de Entroido; 24 de xuño, San Xoán».
-No anexo III, provincia de Ourense, na páxina 17.529, onde di: «83. Viana do Bolo: 6 de febreiro, Mércores de Cinza; 16 de agosto, San Roque», debe dicir «83. Viana do Bolo: 5 de febreiro, Martes de Entroido; 14 de agosto, San Roque».
-No anexo III, provincia de Ourense, na páxina 17.529, onde di: «91. Xunqueira de Ambía: 30 de abril, San Pedro; 16 de agosto, San Roque», debe dicir «91. Xunqueira de Ambía: 28 de abril, San Pedro; 14 de agosto, San Roque».
-No anexo IV, provincia de Pontevedra, na páxina 17.530, onde di: «22. Grove, O: 6 de febreiro, Mércores de Cinza; 16 de xullo, Nosa Señora do Carme», debe dicir: «22. Grove, O: 16 de xullo, Nosa Señora do Carme, 11 de novembro, San Martiño do Grove».
-No anexo IV, provincia de Pontevedra, na páxina 17.530, onde di: «58. Vigo: 28 de marzo, Reconquista de Vigo; 16 de xullo, Nosa Señora do Carme», debe dicir: «58. Vigo: 28 de marzo, Reconquista de Vigo; 16 de agosto, San Roque».
RESOLUCIÓN do 7 de xaneiro de 2008, da Intervención Xeral da Comunidade Autónoma, pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/01/2008

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2007, que figuran como anexo a esta resolución.
Santiago de Compostela, 7 de xaneiro de 2008.
José Ramón Fernández Antonio
Conselleiro de Economía e Facenda
Ver referencia pdf "01700D004P019.PDF"
RESOLUCIÓN do 7 de xaneiro de 2008 pola que se modifica a do 15 de outubro de 2007, pola que se fixan os criterios de adquisición dos terreos para as etapas 3ª (fase B), 4ª, 5ª e 6ª do solo residencial de San Paio de Navia.
CONSELLERÍA DE VIVENDA E SOLO — III. OUTRAS DISPOSICIÓNS — 21/01/2008

Vista a Resolución do 15 de outubro de 2007, publicada no DOG nº 205, do 23 de outubro, pola que se fixan os criterios de adquisición dos terreos para as etapas 3ª (B), 4ª, 5ª e 6ª do solo residencial de San Paio de Navia, resultan os seguintes antecedentes de feito:
Nas aliñas m) e n) da letra B) Criterios a seguir para a permuta, establécese o remate do prazo de presentación das ofertas nas 14.00 horas do día 8 de xaneiro de 2008.
RESOLVO:
Modificar a data de remate do prazo de presentación de ofertas quedando fixada nas 14.00 horas do día 8 de febreiro de 2008.
Santiago de Compostela, 7 de xaneiro de 2007.
Daniel Pino Vicente
Director xeral do Instituto Galego da Vivenda
e Solo
ORDE do 7 de xaneiro de 2008 pola que se resolve a convocatoria da do 17 de outubro, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais e artes plásticas e deseño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/01/2008

Cumpridos os trámites que figuran na Orde do 17 de outubro de 2007, DOG do 23 de outubro, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional específica, módulos profesionais experimentais e artes plásticas e deseño.
Vista a proposta de adxudicación da Dirección Xeral de Formación Profesional e Ensinanzas Especiais, segundo as previsións dos artigos 5 e 9 da orde de convocatoria, e de conformidade co disposto no seu artigo 10,
RESOLVO:
Primeiro.-Anunciar a exposición ao público das listaxes definitivas dos beneficiarios das axudas concedidas correspondentes ao curso 2007-2008 (setembro-decembro), e nas contías que se indican, que estarán expostas no taboleiro de anuncios da Consellería de Educación e Ordenación Universitaria, na Consellería de Presidencia, Administracións Públicas e Xustiza, oficina de atención ao cidadán, e nas delegacións provinciais da Consellería de Educación e Ordenación Universitaria.
Segundo.-Denegar, por non reunir os requisitos establecidos no artigo 2 da orde de convocatoria, as solicitudes que se relacionan no anexo.
Terceiro.-Contra esta resolución, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 7 de xaneiro de 2008.
Laura Sánchez Piñón
Conselleira de Educación e Ordenación Universitaria
ANEXO
Relación de alumnos excluídos por no cumprir cos requisitos establecidos na orde de convocatoria
Provincia: Ourense.
Centro: Felicidad Duce.
Dni: 76912539-X
Apellidos y nombre: Rodríguez Vázquez, Macarena.
CORRECCIÓN de erros.-Orde do 28 de decembro de 2007 pola que se establecen as bases para a concesión de axudas destinadas ao apoio das explotacións porcinas e cunícolas para a realización de accións tendentes á mellora da calidade das súas producións, baseadas na execución de programas de prevención sanitaria e se convocan para o 2008.
CONSELLERÍA DO MEDIO RURAL — III. OUTRAS DISPOSICIÓNS — 25/01/2008

Advertidos erros na citada orde publicada no DOG nº 10, do 15 de xaneiro de 2008, é necesario efectuar as seguintes correccións:
Nas páxinas 939 e 942, as referencias contidas no texto da Orde ao Regulamento (CE) nº 1860/2004 da Comisión, do 6 de outubro, relativo á aplicación dos artigos 87 e 88 do Tratado CE ás axudas de minimis nos sectores agrario e pesqueiro, deben entenderse realizadas ao Regulamento (CE) 1535/2007, da Comisión, do 20 de decembro, relativo á aplicación dos artigos 87 e 88 do Tratado CE ás axudas de minimis no sector da produción de produtos agrícolas.
Na páxina 941, no artigo 9.2º, onde di: «(3000  por explotación nun período de 3 anos para todas as axudas de minimis por calquera concepto)», debe dicir: «(7.500  por explotación nun período de 3 anos para todas as axudas de minimis por calquera concepto)».
RESOLUCIÓN do 9 de xaneiro de 2008 pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o período do ano 2008 que vai desde o seu inicio ata o día 19 de febreiro deste mesmo ano.
CONSELLO CONSULTIVO DE GALICIA — III. OUTRAS DISPOSICIÓNS — 25/01/2008

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 9 de xaneiro de 2008 do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para o período do ano 2008 que vai desde o seu inicio ata o día 19 de febreiro deste mesmo ano, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia na súa reunión do día 9 de xaneiro de 2008
ACORDA:
Primeiro.-Establecer o número e composición das seccións do Consello Consultivo de Galicia en relación coas solicitudes de ditames correspondentes ao período do ano 2008 que vai desde o seu inicio ata o día 19 de febreiro deste mesmo ano, data en que finaliza o seu mandato, da forma seguinte:
-Sección primeira:
Presidente: José Antonio García Caridad.
Vogais:
Pablo Moure Mariño.
Francisco Javier dAmorín Viéitez.
Carlos Martínez-Buján Pérez.
Secretario: Constantino Alvarellos Galve.
-Sección segunda:
Presidente: Antonio Carro Fernández-Valmayor.
Vogais:
Pablo Moure Mariño.
Francisco Javier dAmorín Viéitez.
Carlos Martínez-Buján Pérez.
Secretario: Pablo López Paz.
Segundo.-A distribución de asuntos entre elas efectuarase por quenda alternativa segundo a orde de entrada da solicitude de ditames.
Terceiro.-Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 9 de xaneiro de 2008.
José Antonio García Caridad
Presidente do Consello Consultivo de Galicia
CORRECCIÓN de erros.-Decreto 242/2007, do 13 de decembro, polo que se regula o aproveitamento da enerxía eólica en Galicia.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 08/01/2008

Advertido erro no devandito decreto, publicado no DOG nº 2, do xoves 3 de xaneiro de 2008, cómpre realizar a seguinte corrección:
-No sumario, páxina 89 e na páxina 94, onde di: «Decreto 242/2008, do 13 de decembro», debe dicir: «Decreto 242/2007, do 13 de decembro».
CORRECCIÓN de erros.-Decreto 251/2007, do 13 de decembro, polo que se regula o recoñecemento da condición de entidade colaboradora do Servizo Público de Emprego de Galicia en captación de ofertas e a creación do rexistro administrativo.
CONSELLERÍA DE TRABALLO — III. OUTRAS DISPOSICIÓNS — 28/01/2008

Advertidos erros no devandito decreto, publicado no DOG nº 5, do martes 8 de xaneiro de 2008, cómpre facer a oportuna corrección:
1. Na páxina 363, na columna dereita, no artigo 7, débese suprimir a letra c).
2. Xúntase o anexo I ao cal se refire o artigo 4.1º.
Ver referencia pdf "01900D005P017.PDF"
CORRECCIÓN de erros.-Orde do 14 de novembro de 2007 pola que se publica a concesión dos premios extraordinarios de bacharelato correspondentes ao curso 2006-2007, convocados pola Orde do 29 de maio de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/01/2008

Advertidos erros no anexo da citada orde, publicada no DOG nº 229, do 27 de novembro de 2007, cómpre publicar a seguinte corrección:
No anexo, relación de premios extraordinarios de bacharelato correspondentes ao curso 2006-2007, páxina 18.855,
Ver referencia pdf "01900D005P017.PDF"
RESOLUCIÓN do 21 de novembro de 2007, da Dirección Xeral de Industria, Enerxía e Minas, pola que se determinan os factores de conversión de metros cúbicos a quilogramos nas facturas de contadores de gas propano canalizado na Comunidade Autónoma de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 02/01/2008

A normativa vixente que establece o prezo do gas propano canalizado fíxao en euros/quilogramo (/kg).
Non obstante, a medición do gas consumido realízase por contador en metros cúbicos (m³), polo que se fai necesaria a utilización dun factor de conversión de m³ a kg, sendo esta en función da densidade do gas, das presións atmosférica e relativa do gas e da temperatura.
Para o cálculo dos factores de conversión considerouse a presión atmosférica como factor suficientemente relevante, establecendo para iso tres rangos de altitude sobre o nivel do mar, en metros.
En base ao anteriormente sinalado e de acordo coas competencias atribuídas no Decreto 231/2006, do 23 de novembro, polo que se establece a estrutura orgánica da Consellería de Innovación e Industria, esta dirección xeral
RESOLVE:
Primeiro.-Aprobar os factores de conversión de metros cúbicos a quilogramos nas lecturas de contadores de consumo doméstico de gas propano canalizado para a presión de 150 gramos/centímetro cadrado (g/cm²) que quedan establecidos nas seguintes contías:
Ver referencia pdf "00100D010P049.PDF"
Segundo.-Publicar esta resolución para xeral coñecemento no Diario Oficial de Galicia.
Santiago de Compostela, 21 de novembro de 2007.
Anxo Ramón Calvo Silvosa
Director xeral de Industria, Enerxía e Minas
DECRETO 250/2007, do 5 de decembro, polo que se acorda a aceptación da cesión, a título gratuíto, do terreo titularidade do Concello de Ponteareas para destinalo á construción dun centro de ensino de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/01/2008

Con data do 13 de setembro de 2005 foi acordado polo Pleno do Concello de Ponteareas a cesión dun terreo á Comunidade Autónoma de Galicia para un centro de ensino de educación secundaria.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día cinco de decembro de dous mil sete,
DISPOÑO:
Artigo 1º
Acéptase a cesión, a título gratuíto feita polo Concello de Ponteareas, do terreo que se describe como segue: terreo situado no lugar do Barral e inscrito no Rexistro da Propiedade de Ponteareas, co número de predio 37.842, folio 175 do libro 361, tomo 1.187 do arquivo, inscrición 1ª, cunha superficie de oito mil metros cadrados. Linda: norte, en liña recta de 115,34 metros con resto de predio matriz que se destinará á ampliación da vía polo cal terá acceso, e en liña recta de 8,41 metros con Antonio Álvarez Balseiro; sur, en liña curva de 111,43 metros, resto de predio matriz, leste en liña recta de 66,96 metros, resto de predio matriz e oeste, en liña recta de 71,76 metros resto de predio matriz.
Artigo 2º
O destino do inmoble será a construción dun centro de ensino de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo todos os trámites necesarios para a efectividade deste decreto.
Santiago de Compostela, cinco de decembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 249/2007, do 5 de decembro, polo que se acepta a cesión a título gratuíto do dereito de uso  dun inmoble feita polo Concello de Moaña á Comunidade Autónoma de Galicia, con destino á localización dun centro de día especializado en atención a enfermos de alzheimer.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/01/2008

O pleno do Concello de Moaña, na sesión ordinaria do 8 de febreiro de 2007, acordou a cesión dun inmoble á Comunidade Autónoma de Galicia para localización dun centro destinado á prestación de servizos sociais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día cinco de decembro de dous mil sete,
DISPOÑO:
Artigo 1º
Acéptase a cesión, a título gratuíto, feita polo Concello de Moaña, e nos termos manifestados por ese concello, do dereito de uso dun inmoble que se describe como segue:
Inmoble dunha superficie construída de 333,60 m2 situado no concello de Moaña que linda, visto desde a zona de servizo á que da fronte: fronte, sur, soportal do edificio cara a esta zona, conxunto formado polo oco do ascensor e relanzo, escaleiras e portal de acceso ás plantas altas, e predio segregado que é local b da planta baixa; fondo, norte, límite norte do sector; dereita, leste vó sobre a rúa F do plan parcial; e esquerda oeste, conxunto formado polo oco do ascensor e relanzo, escaleiras e portal de acceso das plantas altas e predio segregado que é local b da planta baixa.
Inscrito no Rexistro da Propiedade de Cangas como predio nº 11.096, libro 131, tomo 1545.
Artigo 2º
O destino do inmoble será a prestación de servizos sociais, particularmente na área da autonomía persoal e da atención á dependencia e de modo preferente á instalación dun centro de atención a enfermos de alzheimer.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, cinco de decembro de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda